
 P R I M A R

PRIMĂRIA MUNICIPIULUI TIMISOARA


Dr. Ing. GHEORGHE CIUHANDU

DIRECŢIA URBANISM

SERVICIUL PLANIFICARE URBANĂ

Nr.U22006-001742/15.05.2006
R E F E R A T
privind aprobarea Planului Urbanistic de Detaliu “ Locuinţe colective”, Str. Vistula (Cetatea Albă), nr. 1A, Timişoara
Către Comisiile Consiliului Local al Municipiului Timişoara
Având în vedere prevederile Planului de Amenajare a Teritoriului Municipiului Timişoara, Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată la noi cu numărul .U22006-001742/05.04.2006 , prin care se solicită avizarea din punct de vedere urbanistic a Planului Urbanistic de Detaliu „Locuinţe colective”, Str. Vistula (Cetatea Albă), nr. 1A;

Având în vedere cerinţele Certificatului de Urbanism nr. 110 din 13.01.2006;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu „Locuinţe colective”, Str. Vistula (Cetatea Albă), nr. 1A, Timişoara.
Documentaţia este iniţiată de proprietarii terenului Mihnea Marcel Constantin şi Mihnea Adriana, a fost elaborată de S.C. „studio arca” S.R.L., conform proiect nr. 171/2006.
Suprafaţa totală studiată în cadrul P.U.D. este de 1245 mp, şi este înscrisă în CF nr. 134866 Timişoara cu nr. top 22556/2 – teren în str. Cetatea Albă nr. 1 în suprafaţă de 1245 mp, proprietari Mihnea Marcel Constantin şi Mihnea Adriana.
Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timişoara.
Terenul studiat în cadrul PUD „Locuinţe colective”, Str. Vistula (Cetatea Albă), nr. 1A, Timişoara este situat în intravilanul municipiului Timişoara, în UTR 16., adică în partea nordică a cartierului Mehala Prin P.U.G. Municipiul Timişoara pentru acest amplasament este stabilită funcţiunea de de zonă de locuinţe şi funcţiuni complementare, cu construcţii cu regim de înălţime de P, P+1 şi P+2 niveluri. Accesul pe parcelă se realizează din strada Vistula, domeniu public. Parcelele învecinate sunt sunt proprietăţi private.
Pe parcelă nu există construcţii sau amenajări.

Obiectivul nou propus constă în construirea unei clădiri de locuinţe colective în regim de înălţime P+2E+M, cuprinzând 12 apartamente. Datorită conformaţiei parcelei, cu latura îngustă spre stradă, în interiorul parcelei se propune un drum de circulaţie auto şi pietonală, cu dublu sens de parcurgere, perpendicular pe str. Vistula, conform Planşei de Reglementări Urbanistice, nr. 2A, iar pentru clădire se vor respecta retragerile figurate pe planşă.

Se va asigura necesarul minim de spaţii verzi, conform normativelor, prin realizarea de parcări înierbate sau prin alte soluţii cât şi numărul de locuri de parcare necesare funcţiunii pentru care s-a elaborat această documentaţie, conform Anexei 2 din RGU. Procentul de ocupare a terenului va fi de maxim 42%, iar coeficientul de utilizare a terenului de maxim 1,69.
Regim maxim de înălţime
= P+2E+M.
La realizarea construcţiilor se vor respecta condiţiile impuse de avizatori.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.) 
Aviz Principiu – nr. 200/06.04.2006
Aviz Sanitar – nr. 107/C/01.03.2006 
Aviz Inspectoratul pentru situaţii de urgenţă 
– nr. 200/14.03.2006 şi 826083/27.03.2006
Aviz Unic – nr. 56/02.2006
Aviz Comisia de Circulaţie – TH2006-000601/09.03.2006
PUD „Locuinţe colective”, Str. Vistula (Cetatea Albă), nr. 1A, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

PUD „Locuinţe colective”, Str. Vistula (Cetatea Albă), nr. 1A, Timişoara va fi supusă dezbaterii publice, iar concluziile dezbaterii publice se vor prezenta într-un referat anexă.

